**Obrazovni ishodi I ciklusa studija**

*za studijski program "Ruski jezik"*

| **Obrazovni ishodi** |
| --- |
|
|
| **A Opšte prenosive generičke kompetencije** (Generic Transversal Competences)*(Studenti posjeduju... - su sposobni da:)* |
| * Instrumentalne kompetencije (Instrumental)
 |
| * + **Kognitivne (Cognitive)**
 |
| * + - Osnovno opšte znanje (General Knowledge)
 |
| * + - Utemeljenje u profesionalnom znanju (Grounded in Professional Knowledge)
 |
| * + - Analitičko mišljenje (Analytical Thinking)
 |
| * + - Sistemsko razmišljanje (Systemic Thinking)
 |
| * + - Kritično mišljenje (Critical Thinking)
 |
| * + - Kreativno razmišljanje (Creative Thinking)
 |
| * + - Logičko razmišljanje (Logical Thinking)
 |
| * + - Praktično razmišljanje (Practical Thinking)
 |
| * + - Sposobnost procjenjivanja (Deliberative Thought)
 |
| * + **Metodološke (Methodological)**
 |
| * + - Upravljanje vremenom (Time Management)
 |
| * + - Sposobnost rješavanja problema (Problem-Solving)
 |
| * + - Sposobnost donošenja odluka (Decision-Making)
 |
| * + - Strategija učenja - sposobnost učenja (Learning Orientation - Learning Abilities)
 |
| * + - Istraživačke veštine (Research Skills)
 |
| * + - Sposobnost planiranja (Planning)
 |
| * + - Organizacione sposobnosti (Organizational Skills)
 |
| * + **Tehnološke (Technological)**
 |
| * + - Računarske veštine (Computer Skills)
 |
| * + - Upravljanje informacijama i bazama podataka (Information & Database Management)
 |
| * + - Korišćenje tehnoloških sredstava i uređaja u struci
 |
| * + **Komunikacione (Communication)**
 |
| * + - Kapacitet za usmenu komunikaciju (Oral Communication & Presentation)
 |
| * + - Vještine pisanja i prezentacije (Writing & Presentation Skills)
 |
| * + - Poznavanje stranog jezika (Foreign Language Proficiency)
 |
| * Interpersonalne kompetencije (Interpersonal)
 |
| * + **Individualne (Individual)**
 |
| * + - Samomotivacija (Self-Motivation)
 |
| * + - Razumjevanje različitosti i interkultu-ralnost (Diversity And Interculturality)
 |
| * + - Sposobnost prilagođavanja - prilagodljivost (Adaptability)
 |
| * + - Etička posvečenost - Etičnost (Ethical Commitment)
 |
| * + **Socijalne (Social)**
 |
| * + - Socijalna interakcija i međuljudska komunikacija (Social Skills and Interpersonal Communication)
 |
| * + - Timski rad uklj. interdisciplinarne i međunarodne timove (Teamwork incl. interdisciplinary and international teams)
 |
| * + - Upravljanje konfliktima i vještina pregovaranja (Conflict Management And Negotiation Skills)
 |
| * Sistemske kompetencije (Systemic)
 |
| * + **Organizacione (Organisation)**
 |
| * + - Upravljanje zasnovano na ciljevima (Objectives-based Management)
 |
| * + - Upravljanje projektima (Project Management)
 |
| * + - Orijentacija na kvalitetu (Quality Orientation)
 |
| * + **Preduzetničke (Entrepreneurial)**
 |
| * + - Kreativnost (Creativity)
 |
| * + - Poduzetnički duh (Enterprising Spirit)
 |
| * + - Inovativnost (Innovation)
 |
| * + - Sposobnost primene znanja u praksi (Applicability)
 |
| * + **Vođstvo (Leadership)**
 |
| * + - Orijentacija ka postignučima (Achievement Orientation)
 |
| * + - Sposobnost samostalnog rada (independence)
 |
| * + - Vođstvo/liderstvo (Leadership)
 |
| **B/ Opšte predmetno-stručne kompetencije***(Kvalifikacije koje obilježavaju završetak prvog ciklusa dodjeljuju se studentu koji:)* |
| * posjeduje bazično i pokazano znanje i razumjevanje studijske oblasti, stečeno produžetkom opšteg srednjoškolskog obrazovanja, i koje je podržano naprednim nastavnim sredstvima, na nivou koji uključuje i određene aspekte poznavanja savremenih dostignuča u toj studijskoj oblasti;
 |
| * može da primjeni znanje i razumjevanje studijske oblasti na način koji pokazuje profesionalni pristup u radu i struci, i ima kompetencije koje demonstrira kroz promišljanje i iznošenje argumenata i rješavanje problema u svojoj studijskoj oblasti;
 |
| * ima sposobnost da prikupi i interpretira relevantne podatke (obično u okviru svog područja studija) kako bi formirao stručno mišljenje koje uključuje i prosuđivanje o relevantnim društvenim, naučnim ili etičkim pitanjima;
 |
| * može da prenosi informacije, ideje, probleme i rješenja bilo stručnoj bilo laičkoj publici;
 |
| * razvio je sposobnost učenja koja je neophodna da bi, sa visokim nivoom samostalnosti, mogao da nastavi naredni nivo studija.
 |
| **C/ Specifične predmetno-stručne kompetencije (subject specific competences)**Obuhvataju znanja, vještine i sposobnosti vezane za struku i naučne oblasti studijskog programa.*(Studenti su osposobljeni odn. posjeduju znanja vještine i sposobnosti da/za:)* |
| * Kompetencije opštih sposobnosti i vještina (*opšte-obrazovne zajedničke osnove*)

(*predmeti koji omogućavaju sticanje opštih i generičkih kompetencija obrazovnog ciklusa u cjelini kao: "Mundologija" (kulturno-civilizacijske paradigme građanskog društva), "Komunikologija", "Filozofija života" (opšta i specijalnu metodologiju sa akademskim vještinama), "Socijalna psihologija", " Informatika i računarske tehnologije" )* |
| * student prepoznaje kulturno-civilizacijske paradigme građanskog društva, razumije svjetske procese globalizacije društva, spoznaje različite naučne i religijske poglede na svijet kao i uticaje različitih kultura i religija, države i prava i političkih partija na ponašanje ljudi;
 |
| * student je teorijski i praktično savladao osnovne akademske vještine vezane za psihologiju učenja, stilove i strategiju učenja, organizaciju i upravljanje vremenom, razumijevanje, ispitnu anksioznost, akademsko pisanje, citiranje i plagijarizam;
 |
| * student je u stanju da prepozna neverbalne oblike komunikacije, da ovlada elementima efikasne i efektivne komunikacije i razumije nivoe komunikacije;
 |
| * student prepoznaje vrste timske komunikacije i psihodinamku timova i malih socijalnih grupa i osposobljeni su da upravljaju procesima timskog rada, motivacije i liderstva u malim grupama;
 |
| * razumije principe psihologije i prepoznaje implikacije socijalne psihologije na različite društvene ustanove i organizacije, te je u stanju da primjeni to znanje na rad u malim društvenim grupama i timovima relevantnim za upravljanje procesima timskog rada, ponašanjem pojedinica, te ponašanjem specifičnih grupa vezanih za uskostručne profesije studenata;
 |
| * znaju da u oblasti poslovnih aplikacija upravljaju datotekama operativnog sistema i da upravljaju računarskim resursima, poznaju i koriste standardne opcije tekst procesora, tablarnih kalkulatora, kancelarijskih baza podataka, poslovne prezentacione grafike, sisteme za efikasnu elektronsku komunikaciju.
 |
| * student je teorijska znanja upotpunio praktičnim radom i stažiranjem u odgovarajućim pedagoškim ustanovama
 |
| * studenti su takođe stekli praktičnu obuku kroz mobilnost u studiju ostvarenu u ruskim visokoškolskim ustanovama u trajanju od jednog semestra odn. jedne školske godine, stručnu praksu odn. studijsko putovanje u Rusku Federaciju, odn. kroz učešće u studijama slučaja u kojima se suočavaju sa problemima donošenja odluka, upravljanja vremenom, upravljanja stresom i upravljanja ljudskim kapitalom.
 |
| * Kompetencije studijskog jezgra:
 |
| * + **Teorijsko-metodološki modul zajedničkih osnova naučne oblasti**

*(Obuhvata predmete: "Opšta lingvistika", "Lingvokulturologija", "Teorija prevođenja", "Poetika književnog prevođenja", "Teorija književnosti", "**Osnovi književne komparativistike", "Retorika sa teorijom pismenosti", "Osobine naroda" )* |
| * student je savladao osnovne pojmove iz nauke o jeziku, sistematiku lingvističke nauke i upoznat je sa osnovnim jedinicama, strukturama i funkcijama koje su moguće u jeziku uopšte, na nivoima od pojedinačnih glasova do pisanog i usmenog diskursa.
 |
| * razumije obilježja koja su univerzalna, odnosno zajednička svim jezicima svijeta (ili barem većini jezika), kao i odnos univerzalnog i specifičnog u pojedinačnim jezicima.
 |
| * student je stekao jezičke, govorne i kulturološke kompetencije predstavljanja jezika kao fenomena različitih lingvokulturoloških koncepata, simbola, stereotipa, kulturema, povećavajući leksičko-frazeološki fond ruskog jezika i ovladavajući bazičnim, tematskim i izbornim znanjem jezika.
 |
| * formirao je sistem predstava o kulturi i jeziku koji izražava kulturu i o kulturnim konstantama kojima se ostvaruje kao posebna jezička ličnost, tako i lingvokulturno društvo.
 |
| * usvojio je naviku lingvokulturološke analize jezičkog i tekstualnog materijala koristeči široka ekstralingvistička znanja o svijetu, o socialnom kontekstu i o principima govorne komunikacije.
 |
| * student razumije principe i postupke prevođenja i savladao je tehnike prevođenja. Osposobljen je za Iznalaženje najbližih funkcionalno-smisaonih ekvivalenata na osnovu poznavanja osnovnih tipoloških razlika između jezika.
 |
| * student je osposobljen za prevođenje raznih funkcionalnih stilova i jezičkih uloga (razgovorni, administrativni, naučni, književno-umetnički, publicistički i poslovni stil, prevođenje poetskih tekstova, prevođenje skraćenica i abrevijatura, posebnosti prevođenja naslova umjetničkih djela, prevođenje metafora i prevođenje "Igre riječi".
 |
| * Student je osposobljen da uoči i da rješava probleme u prevođenju kao što su: prevođenje neekvivalentne leksike, prevođenje idioma i poslovica, denotativno i konotativno prevođenje značenja reči, neologizmi kao prevodilački problem, pitanje reda reči kod prevođenja, valentnost reči, leksička i sintaksička spojivost riječi kao prevodilački problem.
 |
| * studenti se upoznaju sa komplementarnim modelima književnog prevođenja, denotativni ili situativni, transformacioni, semantički i model nivoa ekvivalentnosti plana sadržaja, u okvirima kojih uočavaju, definišu, kontrolišu i usmeravaju kreativne elemenate u procesu preoblikovanja složene, slojevite verbalno-estetske strukture.
 |
| * studenti razumiju primjenu interdisciplinarnog pristupa u komparativnim književnim istraživanjima i primjenu adekvatnih analitičkih procedura imanentnih u okvirima svake od književnosti ponaosob i jedne prema drugoj.
 |
| * studenti razumiju i razlikuju komplementarne oblasti kompatativistike koje se tiču (1) uporedne metodologije, (2) uporedne imagologije (tj. opšte slike o jednom narodu u drugoj književnosti, (3) uporedne naratologije, (4) pitanje recepcije jednog ili više djela u okviru istog žanra u drugoj književnosti, (5), kao i pitanje veza – kontaktnih (ili genetskih) i tipoloških (ili diskontaktnih).
 |
| * student je stekao teorijska i praktična saznanja iz oblasti retorike primjenjene u govoru, izražavanju, komunikaciji i pismenosti na osnovu kojih je u mogućnosti da utiče na sabesjedinke odn. slušaoce i izgradi govorni imidž oratora.
 |
| * student razlikuje razgovorni i usmeni jezik, stilove jezika, monološki i dijaloški usmeni govor, te oratorsku umjetnost usmenog javnog nastupa.
 |
| * student je osposobljen da koristi homonime, sinonime, antonime, pozajmljenice, profesionalnu leksiku, žargon, argo i frazeologizme u usmenom jeziku, kao i da primjeni stilske figure u govoru.
 |
| * student poznaje logiku usmenog govora, kompoziciju, strukturu i argumentaciju govora, principe i postupke uticaja na sabesjednika, retoričke i spekulativne metode argumentacije, postizanje emocionalnosti govora mimikom i zvukom, tehnike usmenog govora, govorno ponašanje i govorni bonton.
 |
| * Student poznaje govorna ponašanja sa sabesjednicima različitog psihološkog profila i u različitim govornim kontekstima kao što su poslovna retorika, pregovori kao oblik kolektivne poslovne komunikacije, pravna retorika, politička retorika, retorika u izbornoj kampanji.
 |
| * Sposobnost da se razmišlja globalno, svjetski ili regionalno; svijest i razumijevanje nacionalnog i kulturološkog identiteta u interakciji sa kulturološkim identitetom Evrope i ostatka svijeta; sposobnost da se uvide i razumiju različita gledišta uzrokovana razlikama i da se konstruktivno doprinese sopstvenim pogledima.
 |
| * Student se upoznaje sa elementima kulture svog i drugih naroda, osnovama identiteta ličnosti i naroda kroz poznavanje uticaja jezika i običaja naroda, religije svijeta, uticaj globalizacije, političku geografiju i geopolitiku, obrazovanje, poslovne običaje i etiku, ljudske rase i karakter, te socijalizaciju kao dio identiteta.
 |
| * + **Opšte-stručni modul u oblasti slavistike, ruske civilizacije i kulture**

*(Obuhvata predmete: "Uvod u slavistiku", "Slavistika", "Ruska civilizacija i kultura")* |
| * Student poznaje glavne faze razvoja slovenskih država, jezika i književnosti, mjesto i ulogu slovenskih jezika i kulture u savremenom svetu, temelje moderne diferencijacije Slovena prema jezičkim, istorijskim i kulturnim karakteristikama.
 |
| * Student je u stanju da analizira jezičke pojave slovenskih jezika sa stanovišta lingvističkih i ekstralingvističkih veza, da geografski lokalizuje glavne slovenske nacije, nacionalnosti i etničke grupe i da ih okarakteriše u pogledu konfesionalnosti i lingvistike, identifikuje i analizira kulturne i jezičke činjenice koje utiču na tok istorijskog razvoja Slovena.
 |
| * Student poznaje uporedne istorijske specifičnosti slovenskih jezika u odnosu na druge indoevropske jezike, sastav grupa slovenskih jezika, istoriju i tipologiju slovenskih književnih jezika, formiranje lokalnih književnih jezika, dijalekatsku podjelu pojedinih slovenskih jezika, glavne vrste rečnika slovenskih jezika i dijalekata, glavne parametre uporedne leksikologije, odlike glavnih spomenika staroslovenskog jezika, sastav Ćirilo-Metodijeve književnosti kao primarni izvor zajedničke slovenske književnosti i pojedinih slovenskih književnosti.
 |
| * Studenti su u stanju da tumače sa uporedne istorijske tačke gledišta građu slovenskih jezika, karakterišu slovenske književne jezike sa stanovišta tipologije njihovog istorijskog razvoja, kompetentno da rade sa riječnicima slovenskih jezika i dijalekata, naučno objasni podelu slovenskih jezika na istočnoslovenski, zapadnoslovenski, južnoslovenski, identifikuju i utvrde znake srodstva slovenskih jezika.
 |
| * U cilju upoznavanja zemlje čiji se predmet izučava studenti su stekli znanja o pojmu civilizacije i kulture, pravoslavnoj civilizaciji i kulturi, korijenima ruskog civilizacijskog modela, primanje hrišćanstva i religije koje su zastupljene u Rusiji, društveno uređenje Rusije, geografski položaj Rusije, klima, stanovništvo, reljef, prirodna bogatstva, rijeke, mora i jezera, kultura stanovanja, ishrane i oblačenja.
 |
| * Studenti poznaju glavne idejne strategije s kraja XIX i početka XX vijeka, kulturu „srebrnog vijeka“ (Ruska kulturna renesansa), kulturu „zlatnog vijeka“, avangardu kao kulturni pluralizam.
 |
| * + **Stručno-aplikativni modul ruskog jezika**

*(Uključuje predmete: "Staroslovenski jezik", "Istorija ruskog jezika", "Fonetika ruskog jezika", "Osnovi gramatike ruskog jezika", "**Konfrotativna gramatika ruskog i srpskog jezika", "Morfologija ruskog jezika", " Sintaksa ruskog jezika", "Stilistika ruskog jezika", "Leksikologija i frazeologija ruskog jezika", "Ruska poslovna komunikacija", "**Uporedna rusko-srpska* *versifikacija", "Praktične vježbe iz ruskog jezika (govorne vježbe, analiza teksta, pismene vježbe, leksičke vježbe, obostrani prevod), "Drugi slovenski jezik")* |
| * Student razumije mjesto i ulogu staroslovenskog jezika u istorijskom i jezičkom razvoju, kао i faktore razvoja staroslovenskog jezika. Student poznaje djelovanje Čirila i Metodija, glagoljicu i ćirilicu, njihovu diferencijaciju. Student je upoznat sa osnovnim fonetskim, leksičkim, tvorbenim i gramatičkim osobinama staroslovenskog jezika. Takođe je upoznat sa najvažnijim tekstovima u kojima se uvode određene kategorije teorijskog znanja о literaturi.
 |
| * Student je stekao osnovne kompetencije poznavanja istorije i periodizacije razvoja ruskog književnog jezika, refleksije istorijskih procesa u savremenom ruskom književnom jeziku, sposoban je da razumije staroruski tekst, da koristi istorijsko-lingvističke rječnike, komentariše istorijske činjenice koje se odražavaju u savremenom ruskom jeiku.
 |
| * Studenti stiču znanja iz oblasti ruske ortoepije, ortografije, leksike i gramatike i ovladavaju vještinom pravilnog pismenog i usmenog izražavanja sa aspekta recepcije, produkcije i reprodukcije, konstantno povećavajući leksički fond tokom studija, da razvijaju, koriguju i usavršavaju govorne vještine i stiču govorne navike.
 |
| * Student posjeduje sposobnost procjenjivanja mehanizama govorne proizvodnje koje primjenjuje na vlastitom govoru, te da na osnovu tih sposobnosti poboljša vlastiti govor.
 |
| * Studenti poznaju teorijske osnove i zakonitosti funkcionisanja vrsta reči kao i sveukupnog gramatičkog sistema ruskog jezika.
 |
| * Proučavanjem osnova gramatičkih kategorija ruskog jezika studenti savladavaju lingvističke, govorne, komunikativne i interkulturalne kompetencije, te su u stanju da na osnovu tih kompetencija uspostave vezu sa tvorbom reči, leksikologijom, morfologijom i sintaksom ruskog jezika. Upoznaju se sa interferencijom izmedju ruskog i srpskog jezika.
 |
| * Studenti su upoznati sa pojmovno-terminološkim aparatom morfologije, razumiju riječ kao gramatičku i kao leksičku jedinicu. Poznaju različite principe podjele na vrste riječi.
 |
| * U stanju su da izvrše tvorbenu, morfološku i etimološku analizu.
 |
| * Svršeni student je osposobljen da pravi poredbenu analizu ruskog gramatičkog sistema sa srpskim kao maternjim i da uočava gramatičke greške u prevodima i u nastavnoj praksi.
 |
| * Student je ovladao naprednim sadržajima tipologije ruskog i srpskog jezika, konfrontativnom fonologijom i prozodijom, pobočnim akcentima, paradigmatikom, konfrontativnom sintaksom i derivatologijom.
 |
| * Studenti su upoznati sa sintaksičkim, morfološkim i semantičkim odnosima u jeziku i gramatici, kao i sa pitanjem osnovne sintaksičke jedinice – sintagme i rečenice.
 |
| * Studenti su stekli vještine iznalaženja najbližih funkcionalno-smisaonih srpskih ekvivalenata za odgovarajuće ruske. Mogu da uoče sličnosti i da uhvate osnovne tipološke razlike između datih jezika.
 |
| * Studenti su ovladali vještinom stilističke analize i primjenom „stilističkog eksperimenta“, tj. znaju da smisle stilističke varijante leksičkih i frazeoloških sredstava za polazni tekst, koji je predmet analize, i da odaberu i ocjene varijante koje su najefektivnije sa obzirom na predmet analize.
 |
| * Studenti poznaju stilističku normu, kriterijume i specifičnosti normiranja u stilistici i odnos stilističke norme prema funkcionalnim stilovima: razgovorni, administrativni, naučni, umetničko-beletristički, publicistički stil, kao i stilističke slojeve riječnika, s obzirom na pripadnost određenom stilu (arhaizmi /slavenizmi/, istorijske realije, neologizmi, dijalektizmi, terminološka leksika).
 |
| * Student poznaje istorizme i slavenizme (crkvenoslovenizmi) i njihov značajan udeo u sveukupnoj leksici i frazeologiji ruskog jezika u odnosu na njihov neznatan udjel u savremenom srpskom jeziku (posle Vukove reforme).
 |
| * Student poznaje gramatičku stilistiku, stilistiku vrsta riječi i stilističku sintaksu, veze između morfoloških pojava i funkcionalnih stilova, stilističku funkciju reda riječi, eliptičnih konstrukcija u književno-beletrističkom stilu, te stilističku funkciju rečenica sa nerazvijenom predikatsko sintagmom (nominalne rečenice) i rečenica bez eksplicitno iskazanog subjekta (impersonalne rečenice) u ruskoj avangardi.
 |
| * Umijeće upotrebe ruskih leksema i frazema u konkretnoj realizaciji. Ovladavanje stilističkim slojevima reči i frazeologizama u savremenom ruskom jeziku i sposobnost iznalaženja srpskih funkcionalno-smisanih ekvivalenata.
 |
| * Student je ovladao osnovnim pojmovima poslovnog ruskog jezika, sistematizacijom poslovnom dokumentacijom i korespondencijom. Student može da identifikuje različite funkcionalne stilove, vlada jezičkim i stilističkim karakteristikama poslovnog jezika i primenjuje jezičke norme i standarde u poslovnoj prepisci i dokumentaciji.
 |
| * Student je osposobljen da analizira prevode književnih tekstova u stihu, s versološkog (metričkog i ritmičkog) stanovišta. Poznaje dvodjelne, trodjelne i slobodne ritmove.
 |
| * Student je tokom školovanja praktično uvježbavao sve elemente ruskog jezika kroz početne, produžne srednje i napredne govorne vježbe, analizu teksta, pismene vježbe, leksičke vježbe, obostrani prevod, savladavajući lingvističke, govorne, komunikativne, interkulturne i lingvokulturološke kompetencije. Na osnovu savladanja navedenih kompetencija studenti ostvaruju vezu sa fonetikom, morfologijom, sintaksom ruskog jezika i retorikom.
 |
| * Studenti tokom školovanja ovladavaju na naprednom nivou kroz dva kursa sa slovenačkim jezikom kao drugim zapadno-slovenskim jezikom. Upoznaju se sa osnovnim činjenicama o slovenačkom jeziku, stiču uvid u njegov fonetski i fonološki sistem, vokalski sistem; konsonantski sistem; glasovne promjene; akcenat i intonacija, upoznaju vrste riječi u slovenačkom jeziku, slovenačku sintaksu i semantiku, osposobljeni su za čitanje i razumijevanje tekstova i elemente usmene i pisane produkcije.
 |
| * + **Stručno-aplikativni modul ruske književnosti:**

***(Obuhvata predmete: "Stara ruska književnost do 18. vijeka", "Ruska književnost 19. vijeka", "Ruska književnost 20. vijeka", "Ruska književnost – ruska drama" )*** |
| * Student poznaje periodizacije srednjevjekovne književnosti, osnove predrealističkog metoda i njegovih principa, osnovne etape razvoja srednjevjekovnih stilova, sistem žanrova staroruske književnosti i njihovu književnokritičku interpretaciju. Student se orijentiše u naučnoj literaturi stare ruske književnosti do 18. vijeka i posjeduje vještine analize umjetničkih dijela iz tog perioda.
 |
| * Student je stekao znanja o razvoju ruske književnosti XIX vijeka: od Puškina do Turgenjeva. Poznaje razvoj ruskog realizma: od „naturalne škole“ do Tolstoja, Dostojevskog i Čehova. Poznaje opšte karakteristike ruskog realizma kao dominantnog književnog pravca u drugoj polovini XIX vijeka.
 |
| * Savladavanje ruske književnosti 20 vijeka, romani pripovijetke, drame, poezija književnika 20 vijeka, sa praćenjem i tumačenjem tokova i strujanja u ruskoj književnosti XX veka, od Bulgakova pa do postavangarde.
 |
| * Studenti posebno savladavaju najeminentnije književnike 20 vijeka: M.A. Bulgakov kao spoj realnog i fantastičnog; A.N. Tolstoj, „novi realista“; E.I. Zamjatin kao spoj utopije i antiutopije; A.P. Platonov - „nulta tačka kulture“ u poetici avangarde i apsurda; V.V. Nabokov sa temama ruske emigracije; B.L. Pasternak. roman Doktor Živago i Nobelova nagrada za književnost; A.I. Solženjicin, sa tematikom iz ruskih gulaga i vremena destaljinizacije sredinom 50-ih godina; I.A. Brodski, lirika i književna kritika, sumarni pregled najeminentnijih ruskih pisaca postmoderne i ruska savremena drama (Petruševska, Koljada).
 |
| * Studenti posjeduju znanja o zakonima razvoja književnog procesa XIX veka u vezi sa građanskom istorijom i istorijom ruske kulture, glavnim pravcima, trendovima, školama i grupama u istoriji ruske drame i njihovim estetskim pogledima, glavnim trendovima u žanrovskim i stilskim pretragama ruskih dramskih pisaca XIX veka, specifičnim osobinama stvaralaštva pojedinih dramskih pisaca, faktorima uzajamnog uticaja književnosti i drugih vrsta umetnosti.
 |
| * Student je u stanju da koristi terminologiju neophodnu za analizu ruske drame XIX veka, razumije osnovne zakone razvoja ruske drame XIX vijeka, razumije specifičnosti dramskog djela sa stanovišta njegovog žanra.
 |
| * Student je stakao vještine kritičke analize dramskih dela, uporedne analize u utvrđivanju odnosa između književnog djela i njegove pozorišne ili filmske interpretacije, vještine korišćenja metoda u istraživanju i praktičnom radu na polju ruske književnosti XIX veka i vještine upotrebe posebne terminologije za analizu dramskih djela u njihovoj žanrovskoj specifičnosti.
 |
| * + **Stručno-aplikativni modul srpskog jezika:**

***(Obuhvata predmete: "Savremeni srpski jezik 1, 2, 3, 4")*** |
| * Studenti tokom školovanja studiraju na naprednom nivou kroz četiri kursa savremeni srpski jezik. Savladavanjem programa studenti stiću znanja i vještine kojima unaprijeđuju svoje jezičke, govorne i komunikološke kompetencije iz materinjeg jezika, podižu na viši nivo sposobnost komuniciranja, bogate leksiku, usvajaju i utvrđuju pravila ortografske i ortoepske norme, pri čemu se produbljena znanja srpskog jezika primjenjuju pri učenju stranih jezika.
 |
| * Studenti razvijaju jezički senzibilitet, izražajne mogućnosti i opšte lingvističke sposobnosti, razvijaju sposobnosti logičkog mišljenja, analize i sinteze i lingvističke sposobnosti za kontrastivnu analizu maternjeg i stranog jezika.
 |
| * Studenti posebno proučavaju istoriju srpskog književnog jezika, književni (standardni) i govorni srpski jezik, razumiju kodifikaciju jezika i književnojezičku normu, pojam jezičke zajednice, teritorijalno, društveno, funkcionalno raslojavanje jezika i varijantnost jezika. Studenti znaju dijalekte srpskog govornog jezika i funkcionalne stilove.
 |
| * Studenti poznaju fonetiku i fonologiju srpskog jezika, glasovni sistem srpskog jezika, slog i podjelu riječi na slogove, prozodiju srpskog književnog jezika (vrste i osnovna pravila akcentovanja, enklitike i proklitike) i sve vrste glasovnih alternacija u srpskom jeziku.
 |
| * Studenti poznaju morfologiju srpskog jezika, vrste riječi, promjenljive i nepromjenljive, konstituentske i pomoćne riječi, imenske riječi i glagole, imenice, pridjeve, zamjenice, brojeve, glagole, nepromjenljive riječi: prilozi, prijedlozi, riječice, veznici i uzvici.
 |
| * Studenti stiču produbljena znanja u derivatologiji srpskog jezika, tvorbi riječi, leksikologiji, sintaksi i pravopisu srpskog jezika.
 |
| * Studenti u značajnoj mjeri produbljuju svoje komunikološke sposobnosti kroz savladavanje leksikologije srpskog jezika i razumjevanje riječi i leksema; punoznačnih i nepunoznačnih riječi; motivisanih i nemotivisanih riječi, polisemije: metaforizacije i metonimizacije, homonimije, sinonimije i antonimije, frazeologizama i stereotipnih izraza.
 |
| * Studenti razumiju sastav leksike književnog jezika: sloj riječi narodnog jezika i pozajmljenice i leksiku srpskog jezika s obzirom na sferu upotrebe: istorizmi, arhaizmi, neologizmi, dijalektizmi, stručni termini.
 |
| * Studenti savladavaju osnovne pravopisne norme srpskog jezika
 |
| * + **Stručno-aplikativni modul zapadnoevropskih jezika:**

***(Obuhvata predmete: "Strani (zapadnoevropski) jezik – prvi", "Strani (zapadnoevropski) jezik – drugi")*** |
| * Studenti tokom školovanja studiraju na naprednom nivou kroz četiri kursa dva zapadnoevropska jezika (engleski, njemački, italijanski). Savladavanjem programa studenti stiću znanja i vještine kojima unaprijeđuju svoje jezičke, govorne i komunikološke kompetencije iz stranog jezika, podižu na viši nivo sposobnost komuniciranja, bogate leksiku, usvajaju i utvrđuju pravila ortografske i ortoepske norme.
 |
| * Studenti stiču osnovna i napredna znanja iz stranog jezika, savladaju osnove fonetike, gramatike, sintakse stranog jezika uz korišćenje tekstova prema literaturi. Uspješnim završetkom stranog jezika i savladavanjem gradiva, studenti stiću osnovne kompetencije i vještine u oblastima: čitanja, pisanja, razumijevanja, konverzacije i gramatike stranog jezika i u stanju su da aktivno učestvuju u konverzaciji na tom jeziku.
 |
| * Savladavanjem gramatike i vokabulara stranog jezika na "upper intermediate (B2)" ili na naprednom nivou, studenti su osposobljeni za pisanje eseja, za vođenje diskusije na stranom jeziku i korišćenje tekstova prema literaturi, te za pisanje formalnog i neformalnog pisma, korespondenciju uz korišćenje tekstova prema literaturi, komunikaciju i proširenje vokabulara na naprednom (advanced) nivou.
 |
| * + **Stručno-aplikativni modul pedagoških nauka**

*(Obuhvata predmete: "Savremena pedagogija", "Didaktički sistemi", "Metodika nastave ruskog jezika", "Pedagoška psihologija")* |
| * Student zna osnovne pristupe u nastavi stranih jezika, teorijske osnove i koncepte nastavnih metoda stranih jezika uopšte i ruskog jezika posebno, uobičajene metode nastave stranog jezika, lingvističke osnove i odlike nastave ruskog jezika kao stranog, terminologiju metodike i njene lingvodidaktičke zadatke, koncepte psihologije obrazovanja, koji doprinose efikasnom upravljanju obrazovnim procesom i osnovne koncepte interkulturne komunikacije.
 |
| * Student je u stanju da organizuje obrazovni proces uzimajući u obzir kognitivne i psihološke karakteristike savladavanja ruskog jezika, primenjuje efikasne metode pedagoškog uticaja na času, sintetiše stečeno znanje o različitim pristupima i metodama nastave ruskog jezika, koriste najefikasnije metode u nastavi različitih vrsta jezičke kompetencije i vrsta jezičkih aktivnosti, mogu da izbjegnu najčešće greške u praksi nastavnika početnika u radu na gramatici, riječniku i fonetici, odaberu i razviju metodološke materijale za nastavu ruskog jezika, uključujući interaktivne simulatore.
 |
| * Studenti znaju da oblikuju vlastiti nastavnički stil zasnovan na prilagodjavanju i osmišljavanju strategija učenja i poučavanja, naprednim didaktičkim metodama i na korištenju inovacija u nastavi koje stimulišu razvoj kritičkog mišljenja.
 |
| * Studenti su upoznati sa posebnostima organizacije nastave i oblicima neformalnog obrazovanja, kao i sa didaktičkim posebnostima nastave na daljinu.
 |
| * Studenti poznaju teoriju izgradnje curriculuma koja je primijenjena na nastavu i obrazovanje i osposobljeni su za prenos i interferenciju spoznaja iz didaktike na različite situacije nastave i odgojno-obrazovnih procesa.
 |
| * Student poznaje osnovne pojmove pedagogoške nauke, njenog odnosa sa filozofijom i drugim naukama, te je ovladao osnovnim pojmovno-terminološkim sistemom pedagogije.
 |
| * Student razlikuje na teorijskom i praktičnom nivou vaspitanje - obrazovanje - nastavu i poučavanje.
 |
| * Mogućnost razumijevanja ponašanja učenika i predviđanja njihovog ponašanja u različitim situacijama i pravilno usmjeravanje aktivnosti u skladu sa univerzalnim ljudskim vrijednostima.
 |
| * Student je u stanju da prilagođava komunikaciju razvojnom nivou učenika, razumije i prepozna individualne razlike učenika (intelektualne, emocionalne, razlike u motivaciji), da identifikuje eventualne teškoće u učenju kod svojih učenika, da razvije konstruktivno-kritički odnos prema sadržajima i organizaciji nastavnog programa, da bude u stanju da kritički razmišlja i procjenjuje svoju nastavnu praksu prema validnim psihološkim parametrima, da bude osposobljen za metodološki validno izvođenje nastave.
 |
| * Student razumije osnovne principe učenja i teorije učenja, u stanju je da predoči bihejviorističku interpretaciju procesa nastave i učenja, da primjeni kognitivne teorije učenja na oblast nastave i vaspitanja i da predoči teorijsko i eksperimenralno objašnjenje transfera učenja.
 |